|  |  |
| --- | --- |
|  |  |
| ettekirjutus  Põlva | 22.01.2026 nr 7.2-6.3/5 |

**Ettekirjutuse täitmise uute tähtaegade määramine.**

Põlva Vallavalitsus (Põlva Spordikool) on tasunud vabatahtlikult sunnirahad ettekirjutuse 7-6/1230 nõuete 2 ja 3 kohta. 20.01.2026 saadeti Põlva Spordikooli poolt taotlus SK-1-12/26- 33-1 ettekirjutuse nõuete pikendamise kohta. Kuna ettekirjutus on määratud 2007 aastal ja siiani

ei ole nõudeid täidetud, ei rahulda Päästeamet taotlust täiel määral ja pikendab ettekirjutuse täitmise tähtajad maksimaalselt 1, 5 aastat.

Seoses ülaltooduga Päästeameti Lõuna päästekeskus pikendab riikliku tuleohutusjärelevalve ettekirjutuse nr 7-6/1230 nõudeid ning määrab uued täitmise tähtajad adressaadile Põlva Vallale, aadressiga Maarja tn 2, Põlva linn, Põlva maakond, järgnevalt:

**Riikliku tuleohutusjärelevalve ettekirjutus 24.04.2007. a nr 7-6/ 1230 nõue 2:**

*Põlva Spordikooli Lasketiiru hoone varustada tervet maja hõlmava automaatse tulekahjusignalisatsioonisüsteemiga, et oleks tagatud tulekahju varajane avastamine ja võimaliku tulekahju puhkemise korral oleks inimestel võimalik ehitisest õigeaegselt evakueeruda või neid evakueerida.*

Alus: Tuleohutuse seadus § 3 lg 1 p 4; Siseministri 30.03.2017 määrus nr 17 „Ehitisele

esitatavad tuleohutusnõuded“ § 55 lg 2 vastavalt § 30 lg 1 p 1.

Tuleohutuse seadus § 3 lg 1 p 4 – isik on kohustatud tagama ehitises nõutavate päästevahendite ja ehitises nõutavate käesoleva seaduse §-s30 nimetatud tuleohutuspaigaldiste olemasolu ja korrashoiu.

Siseministri 30.03.2017. a määrus nr 17 § 55 lg 2 - enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete osas vastama käesoleva määruse §-des 5, 12- 14, 29, 30, 32-34, 34´1 ning 6. peatükis sätestatud nõuetele, arvestades § 3 lõikes 4 sätestatut. Eelmises lauses nimetatud nõuet ei kohaldata § 12 lõike 6 punkt 3 kohta. Olemasolevasse ehitisse enne käesoleva määruse jõustumist paigaldatud ja käesolevas lõikes nimetamata tuleohutuspaigaldis peab vastama selle paigaldamise ajal kehtinud tuleohutusnõuetele ja olema

nõuetekohaselt hooldatud.

**Uus täitmise tähtaeg: 31.08.2027**

**Sunniraha hoiatus**: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **800.00 (kaheksasada) eurot**.

**Riikliku tuleohutusjärelevalve ettekirjutus 24.04.2007. a nr 7-6/1230 nõue 3:**

*Moodustada Põlva Spordikooli Lasketiiru hoone korrustest (evakuatsioonitrepikodadest) omaette tuletõkkesektsioonid, et võimaliku tulekahju puhkemise korral oleks inimestel võimalik ehitisest ohutult evakueeruda või neid evakueerida.*

Alus: Tuleohutuse seadus § 6 lg 1; Siseministri 30.03.2017. a määrus nr 17 „Ehitisele esitatavad tuleohutusnõuded”§ 55 lg 2 vastavalt §12 lg 6 p 2, § 41 lg 2, § 45 lg 2 p 4.

Siseministri 30.03.2017. a määrus nr 17 § 55 lg 2 - enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete osas vastama käesoleva määruse §-des 5, 12- 14, 29, 30, 32-34, 34´1 ning 6. peatükis sätestatud nõuetele, arvestades § 3 lõikes 4 sätestatut. Eelmises lauses nimetatud nõuet ei kohaldata § 12 lõike 6 punkt 3 kohta.

**Uus täitmise tähtaeg: 31.08.2027**

**Sunniraha hoiatus**: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **800.00 (kaheksasada) eurot.**

Asendustäitmise ja sunniraha seadus (ATSS) § 10 lg 1 sätestab, et sunniraha on hoiatuses kindlaksmääratud summa, mille peab adressaat tasuma, kui ta ettekirjutusega pandud kohustust

hoiatuses märgitud tähtaja jooksul ei täida ning § 2 lg 2 kohaselt võib sunnivahendit (sunniraha) kuni ettekirjutusega taotletava eesmärgi saavutamiseni korduvalt rakendada, kusjuures

sunnivahendit võib muuta.

ATSS § 3 lõike 2 kohaselt ei käsitata sunnivahendi rakendamist karistusena. Seega sunnivahend

on mõjutusvahend, motiveerimaks adressaati täitma temale haldusaktiga pandud kohustust.

Ettekirjutuse nõuete täitmisest või hoone omandiõiguse muutumisest andke teada dokumendi lõpus olevatel kontaktandmetel.

Ettekirjutuse uue tähtaja vaidlustamise võimalused Teil on õigus 30 päeva jooksul dokumendi

kättesaamise päevast arvates

1. Esitada vaie Päästeametile (Raua 2, 10124 Tallinn, rescue@rescue.ee)

2. Esitada kaebus kohtule.

Kaebuse saab esitada Tartu Halduskohtu Tartu kohtumajja (Kalevi 1, 51010 Tartu, [trthktartu.menetlus@kohus.ee](mailto:trthktartu.menetlus@kohus.ee))

Lugupidamisega

(allkirjastatud digitaalselt)

Pille Pluumo

Ohutusjärelevalve büroo inspektor

Lõuna päästekeskus

Saadetud digitaalselt allkirjastatuna: [info@polva.ee](mailto:info@polva.ee) ja [markus.kao@polva.ee](mailto:markus.kao@polva.ee)

[pille.pluumo@paasteamet.ee](mailto:pille.pluumo@paasteamet.ee)

tel +372 507 4079